Гасыр вакыйгасы яки нигә бүгенге сәхнәне уҗым басуы белән тиңлиләр? (ФОТОРЕПОРТАЖ)

	Лотфулла Фәттахов, Хөсәен Фәезханов, Кави Нәҗми, Мөхтәр Әхмәдиев, Гани Вәлиев, Рамил Курамшин, Ринат Вәлиев - татарның Нижгар җире биргән мәшһүр улларын барлаганда, без, әлбәттә, Рәшит Ваһапов  белән Хәйдәр Бигичев исемнәрен дә беренчеләрдән булып атыйбыз. Соңгы көннәрдә бу икәвенең исеме якташларының теленнән төшмәде дисәк тә арттыру булмас. Чөнки моңа җитди сәбәпләр дә бар иде. 	 Актук һәм Чүмбәли авылында дөньяга килеп, гомерләрен татар җыр сәнгатен үстерүгә багышлаган әлеге ике олпат затның истәлеген мәңгеләштерү җәһәтеннән  Уразавылда һәйкәл ачылды.  Җырчыларга һәйкәл кую турындагы тәкъдимне күтәреп алып, тормышка ашыруны чагыштырмача бик тиз тоткан ниҗгарлылар. Иң башта һәйкәл куелачак урын тәгаенләнгән (Уразавыл мәдәният йортының уң ягындагы парк белән янәшә); исәп-хисап счеты ачылган ( Түбән Новгород өлкәсе губернаторы Валерий Шанцев 7 миллион акча күчерә); сынчылар арасында бәйге игълан ителгән. Эскиз рәвешендәге эшләр дә озак көттерми. Аеруча Мәскәүдә яшәүче милләттәшләребез - сынчылар Хафиз Әхмәтҗанов, Фәнис Миннибаев, Таһир Сөбхәнкуловлар активлык күрсәтә.  
	Расиха ФӘИЗОВА	
Шәһри Казан

	№ --- | 25.07.2016	


